[image: image1.png]



הכנסת
PAGE  
2
ועדת הכספים
13/12/2017

הכנסת העשרים
מושב רביעי
<פרוטוקול מס' 884>
מישיבת ועדת הכספים
יום שלישי, כ"ד בכסלו התשע"ח (12 בדצמבר 2017), שעה 10:00
<סדר היום:>
<1. אישור מוסדות ציבור לעניין סעיף 46 לפקודת מס הכנסה (רשימה שסימנה 11-1142-17)>
<2. אישור מוסדות ציבור לעניין סעיף 61 לחוק מיסוי מקרקעין (רשימה שסימנה 11-1146-17)>
נכחו:

<חברי הוועדה:> 
משה גפני – היו"ר
אילן גילאון

אחמד טיבי

עודד פורר

חברי הכנסת:
יעקב אשר
<מוזמנים:> 
	ארז אורעד
	–
	מנהל תחום בכיר מוסדות ציבור ומלכ"רים, משרד האוצר

	בנימין למקין
	–
	מנהל מחלקה, רשם העמותות


<ייעוץ משפטי: >
שגית אפיק
שיר שפר
<מנהל/ת הוועדה:>
טמיר כהן
<רישום פרלמנטרי:>
ירון קוונשטוק
<1. אישור מוסדות ציבור לעניין סעיף 46 לפקודת מס הכנסה (רשימה שסימנה 11-1142-17)>
<2. אישור מוסדות ציבור לעניין סעיף 61 לחוק מיסוי מקרקעין (רשימה שסימנה 11-1146-17)>
<היו"ר משה גפני:>
אני מתכבד לפתוח את ישיבת ועדת הכספים. היום יהיה יום קצר. אנחנו מתחילים במה שפרסמנו אתמול: אישור מוסדות ציבור לעניין סעיף 46 לפקודת מס הכנסה (רשימה שסימנה 11-1142-17); ואישור מוסדות ציבור לעניין סעיף 61 לחוק מיסוי מקרקעין (רשימה שסימנה 11-1146-17).
לפני שאתה מציג ארז, אני מבקש לדעת, אני מבין שגם הוגשה עתירה, לגבי בקשה של "מצפה ישראל", נדמה לי שזה שם העמותה, ביקשתי שתבדוק, מכיוון שיכול להיות שיש חשש לבעיות חוקיות. האם אתה יכול להגיד בעניין הזה אם הבדיקה נמשכת?
<ארז אורעד:>
בשלב זה הבדיקה נמשכת. אבל אני יכול גם לעדכן פה שהיו פה כל מיני אינדיקציות לפעילויות בקמפוסים, אם כי, אני מסייג, אני לא אומר דברים שהם מובהק בתחום הפלילי – נושקים. יש פה לפני גם פסק דין שלמעשה היה כנגד עמותת "מצפה ישראל" בראשון לציון, ששם ניסתה העמותה לשכור למעשה מבנה מסוים, ונפסק שם כי חובתה של התובעת – והפרו את החוזה ברגע שהתברר שהפעילות היא פעילות – אני לא רוצה להגיד פה את המילה, אבל פעילות להמרת דת, ויכול להיות שיש חשש, אז הפרו עימם את החוזה, מתוך טענה שהיא מייצגת את עדי ה'. ולכן אני גם לא יכול להתעלם מהפסק דין הזה.
<היו"ר משה גפני:>
אני שואל האם עדיין יש בדיקה?
<ארז אורעד:>
יש בדיקה.
<היו"ר משה גפני:>
לכן זה לא נמצא עדיין כאן, מכיוון שעדיין יש בדיקה.

<ארז אורעד:>
יש בעייתיות ואנחנו בודקים. בקרוב מאוד אני מקווה שכבר נסיים את הבדיקה.
<היו"ר משה גפני:>
אם תוכל לעדכן אותי ברגע שמסתיימת הבדיקה.

<ארז אורעד:>
נעדכן אתם בבדיקה. 

<היו"ר משה גפני:>
בסדר.

<ארז אורעד:>
שגית, את הפסק דין אני מוכן לתת לך.
<היו"ר משה גפני:>
לא, אני לא נכנס לזה עכשיו. יש בדיקה, תסיים את הבדיקה, ואז נדבר על זה. אני שוקל מה לעשות.

<ארז אורעד:>
בסדר, אני רק מציין לפרוטוקול, שחלק מהחומרים של הבדיקה שנעשית, וזו בדיקה מה שנקרא בשטח, העברתי כבר לשגית, היועצת המשפטית.
<היו"ר משה גפני:>
טוב.

<ארז אורעד:>
העברתי לכם והעברתי לוועדת הכספים.
<היו"ר משה גפני:>
בסדר. אבל אתה עדיין בבדיקה, שצריך להשלים אותה.

<ארז אורעד:>
אנחנו עדיין בודקים. נשלים אותה, ונעדכן אתכם ברגע שהבדיקה תסתיים.
<היו"ר משה גפני:>
תודה רבה. תציג בבקשה את הרשימה.
<ארז אורעד:>
אז לענייננו, אני מתכבד להציג בפניכם את הרשימות. יש לנו רשימות לעניין סעיף 61 וגם לעניין סעיף 46, כאשר הרשימה הראשונה זה רשימה לעניין 61, שמספרה 11-1146-17, ששם למעשה יש לנו מוסדות ציבור שאנחנו מבקשים להכירם לפי זכאותם לפי סעיף 61 לחוק מיסוי מקרקעין.
והרשימה השנייה למעשה היא רשימה של 81 עמותות, שכאן אני רק מציין את זה, רשימה לעניין סעיף 46, שמספרה 11-1142-17, והיא מונה 81 עמותות, מכל הגוונים והענפים של החברה האזרחית הפעילה במדינת ישראל של המגזר השלישי.
אני רק פה יכול לציין, חבר הכנסת מיקי לוי לא, עברנו לנוהל חדש שהוא שואל אותי לגבי אנשים מסוימים שצריך, אז השבתי לו.
<היו"ר משה גפני:>
הוא דיבר אתך לפני הישיבה?

<ארז אורעד:>
על דברים מסוימים שעדכנתי אותו לגבי אנשים מסוימים שהיה חשש - - - 

<היו"ר משה גפני:>
כן, זה מאוד חשוב, שלא יעלה לפה, אם אחרי זה מתברר שזה סתם דבר שלא - - -
<ארז אורעד:>
שיש נגדם. וזה לא מדובר באותם אנשים. השם הוא שם זהה, זה לא אנשים שלמעשה עברו איזה עבירה. לכן, ככל שזה קשור לבחינה שלנו, אני מבקש לאשר. אני מניח את הרשימה פה על שולחן הוועדה ומבקש לאשר את שתי הרשימות, גם לעניין סעיף 46 וגם לעניין סעיף 61.
<היו"ר משה גפני:>
לגבי ניהול תקין?
<בנימין למקין:>
לכל הגופים יש אישורי ניהול תקין.

<היו"ר משה גפני:>
תגיד שם ותפקיד, שיהיה רשום בפרוטוקול.

<בנימין למקין:>
עורך-דין בנימין למקין מרשם העמותות. לכל המוסדות יש אישורי ניהול תקין.
<היו"ר משה גפני:>
כולם?

<בנימין למקין:>
כן.
<היו"ר משה גפני:>
אוקיי. שאלות?
<אילן גילאון (מרצ):>
כן, שאלות. לי יש.
<היו"ר משה גפני:>
בבקשה.

<בנימין למקין:>
יש פה עמותת "הרועה העברי".
<היו"ר משה גפני:>
איזה מספר?

<ארז אורעד:>
רק תגיד את המספר, שנגיע מיד למספר.

<אילן גילאון (מרצ):>
11.

<ארז אורעד:>
זה מספר 11, אוקיי. העמותה הזאת היא עמותה - - -
<היו"ר משה גפני:>
לא, מה השאלה?

<אילן גילאון (מרצ):>
העמותה הזאת פועלת באופן בלתי חוקי, מפעילה את עצמה במקום בלתי חוקי. למה המדינה מממנת עמותה שהיא בלתי חוקית? – לא עמותה בלתי חוקית, הפעולה שלה היא בלתי חוקית.
<היו"ר משה גפני:>
בבקשה.

<ארז אורעד:>
קודם כול אשים על השולחן את הפעולה של העמותה. בדקנו את העמותה הזאת בציציות, מדובר בנושא שראינו של "נוער גבעות". מטרת העמותה היא שיקום. עכשיו, מה שבדקנו, ראינו למעשה שמדובר בתוכנית חינוכית.
<אילן גילאון (מרצ):>
המטרה של כולנו זה שיקום.
<ארז אורעד:>
ביקשת, אני עונה לך. מדובר בתוכנית חינוכית עבור נוער, מה שנקרא נוער בגבעות יהודה ושומרון, "נוער הגבעות". תוכנית שיקומית.

<אילן גילאון (מרצ):>
לא, אל תענה לי מה היא עושה. מה היא עושה אני יודע בעצמי. אני רוצה לדעת מדוע עמותה שפועלת במקום בלתי חוקי, בצורה בלתי חוקית, היא מעידה על עצמה שהיא מנסה להסדיר דברים בלתי חוקיים בעבר, מדוע היא מקבלת מימון ממשלתי?
<ארז אורעד:>
נשמח לדעת, ושתפרט, ושתגיד לנו באופן מדויק מה בלתי חוקי שנטען כלפי העמותה.
<אילן גילאון (מרצ):>
היא פועלת במתקן שהוא בתוך מאחז בלתי חוקי ליד כפר אדומים.
<ארז אורעד:>
בתוך מאחז בלתי חוקי?

<אילן גילאון (מרצ):>
כן, זה על פי עדותה, לא על פי עדותי.

<ארז אורעד:>
על פי עדותה. והמדיניות שלנו, למרות שניתן לומר - - -
<אילן גילאון (מרצ):>
תדבר יותר למיקרופון, כי אנחנו פה לא שומעים.

<ארז אורעד:>
לא שומעים. המבנה של העמותה, אנחנו לא נכנסים לנושא של – למרות שאפשר לטעון שיש - - - חקיקתית, שאדם שהוא לא בסדר אפשר לא לתת לו כלום. אבל בקטע הזה אנחנו יכולים להקפיא את הפעילות.
<אילן גילאון (מרצ):>
זה לא מעניין אתכם.

<ארז אורעד:>
אנחנו למעשה בודקים לפי פקודת מס הכנסה את המטרות הציבוריות, את כל הדברים המקצועיים: האם העמותה מגישה דוחות למס הכנסה? ככל שזה קשור אלינו, לנושא של צייתנות לחוקי המס, לנושא של קיום מטרה ציבורית, וזהו. 

<אילן גילאון (מרצ):>
ואז מממנים את זה? אם היא ביצעה אתמול שוד בנק זה בסדר.
<ארז אורעד:>
לא, יש קטעים שזה לא – שוד בנק - - -

<אילן גילאון (מרצ):>
אתה שומע מה אתה עונה? אתה שומע את עצמך?
<ארז אורעד:>
אני שומע את עצמי.

<אילן גילאון (מרצ):>
לא מעניין אותי אם היא חוקית או בלתי חוקית, אם היא ממלאה דוח מס הכנסה אז היא בסדר.
<ארז אורעד:>
אז בנושא הזה בסדר, אם לא מעלה זה בסדר מבחינתך. ומבחינתי, באיזשהו שלב אני יכול לתקוע את כל העמותות פה ולא להביא אף עמותה אחת לכאן. ומחר בבוקר - - -
<אילן גילאון (מרצ):>
לא, לא, לא - - - את כל העמותות. מי שפועל בצורה עבריינית ובלתי חוקית - - -
<ארז אורעד:>
השאלה היא מה היא צורה עבריינית. גם דוח חנייה זה משהו פלילי. גם עבירת תנועה היא עבירה פלילית. אז מחר בבוקר, בוא נחשוב לגבי כל אחת - - - ותקבלו את ההחלטה הזאת פה.
<אילן גילאון (מרצ):>
אדוני, להקים מבנה בלתי חוקי זאת עבירה פלילית. אתה מבין מה אני אומר?
<ארז אורעד:>
להקים מבנה בלתי חוקי זאת עבירה פלילית - - -

<עודד פורר (ישראל ביתנו):>
תבדוק כמה מהעמותות פועלות במבנה ללא רישיון.

<אילן גילאון (מרצ):>
אני אבדוק. אני חדש פה, תאמין לי, אבדוק אחד-אחד.
<היו"ר משה גפני:>
זה לא פלילי.

<אילן גילאון (מרצ):>
"הרועה העברי" רואים ממטר שפה משהו מלוכלך.
<ארז אורעד:>
זה עבירה לפי חוקי התכנון והבנייה, אכן כך. יש עבירות פליליות: עבירות פליליות זה עבירה למשל של דוחות מהירות, דוחות תנועה. זאת אומרת, ממחר בבוקר, כבוד היושב-ראש, בוא נסכים פה שכל אחד שעשה עבירת תנועה, אני לא מביא אותו לשולחן פה.
<היו"ר משה גפני:>
ארז.

<אילן גילאון (מרצ):>
אתה משווה בנייה בלתי חוקית לעבירת תנועה?
<היו"ר משה גפני:>
רגע, אבל שנייה, יש פה יושב-ראש, אתה חדש.

<אילן גילאון (מרצ):>
אני חדש. ולא למדתי לימודי ליבה גם אני, מותר לי.
<היו"ר משה גפני:>
בדיוק. מאה אחוז. וגם אתה עם זקן, אנחנו ביחד באותה מפלגה.

<אילן גילאון (מרצ):>
פעם היו קוראים לזה שערות על הפנים. בגין היה אומר: לך תסמוך על אנשים עם שערות על הפנים.
<היו"ר משה גפני:>
יש לך עוד שאלות?

<אילן גילאון (מרצ):>
כן. אני לא מרוצה - - -

<היו"ר משה גפני:>
עוד שאלות?

<אילן גילאון (מרצ):>
אין לי יותר שאלות. התשובה היא שאנחנו מממנים גם דבר בלתי חוקי.
<היו"ר משה גפני:>
הבנתי. אני, כדרכנו, היות שיש פה ערעור של חבר ועדה חדש, יש ערעור על העניין הזה, אני מוציא אותו מהרשימה, אני מביא אותו ברשימה הבאה. תבדוק, תביא אותו ברשימה הבאה. כמו שנהגנו עד עכשיו.
<אחמד טיבי (הרשימה המשותפת):>
"הרועה העברי"?

<היו"ר משה גפני:>
"הרועה העברי".

<אחמד טיבי (הרשימה המשותפת):>
חמור מאוד - - -
<היו"ר משה גפני:>
מי בעד אישור סעיף 46, כפי שהקריא אותו ארז אורעד, עם הניהול התקין שאמר בני למקין? אנחנו מוציאים את סעיף 11, לא בגלל שאנחנו מחליטים שלא, אלא אנחנו מבקשים בדיקה נוספת, ואם אין בעיות, להביא אותו ברשימה הבאה. מי בעד אישור הרשימה? ירים את ידו. מי נגד? מי נמנע?
הצבעה

בעד – רוב
נגד – מיעוט
אישור מוסדות ציבור לעניין סעיף 46 לפקודת מס הכנסה (רשימה שסימנה 11-1142-17), נתקבל.

<היו"ר משה גפני:>
הרשימה אושרה. 
"הרועה העברי" יבוא לישיבה הבאה, לאחר שתבדוק את זה פעם נוספת. לא, ראיתי רק שאתה מתעצבן שהוא שואל – מותר לאנשים לשאול. אני בעד זה.
<ארז אורעד:>
אני מוכן לבדוק את כל הבדיקות שייאמרו.
<היו"ר משה גפני:>
לא לא, בסדר.

<ארז אורעד:>
בוא נאמר: זה לוקח זמן, ותביאו לי גדודים של עובדים, ובוא נבדוק את כל הבדיקות.
<היו"ר משה גפני:>
טוב, לא נורא, לא נורא. אני לא בטוח - - -
<אילן גילאון (מרצ):>
זה כמו חוק ההמלצות. אתם כבר רגילים פה שגפני קורא כמו במכירה פומבית את הדברים.
<היו"ר משה גפני:>
ארז, אני מקבל, כאשר יש שאלה כזאת, גם בפעם הקודמת שמיקי לוי שאל את השאלה, אני שמח שזה נעשה קודם. ואני מבקש ממך גם כן, אם יש שאלות על אי חוקיות, החלטנו באחת הישיבות הקודמות, להגיד את זה לארז אורעד לפני הישיבה, לא לבוא עם זה לישיבה.
<אילן גילאון (מרצ):>
מאה אחוז. מתוך חוסר ידע. לא ידעתי. אחליף אתך טלפון.
<ארז אורעד:>
ציינתי את זה. עם מיקי לוי לפני כן - - -

<היו"ר משה גפני:>
בסדר גמור. אני מודה לך, ארז. רגע, אנחנו על סעיף 61. בבקשה, לגבי סעיף 61, המספר.
<ארז אורעד:>
ניתן את הרשימה הזאת.
<היו"ר משה גפני:>
לא רשימה, זה אחד, את המספר.

<ארז אורעד:>
כן, את המספר של הרשימה, כי זה ברשימה.
<היו"ר משה גפני:>
אתה רוצה שאני אגיד?

<ארז אורעד:>
לא. המספר הוא כזה: רשימה לפי אישור מוסדות ציבור לעניין סעיף 61, שמספרה 11-1146-17. יש שמה מוסד אחד ציבורי, אני מבקש את אישור ועדת הכספים למוסד הזה.
<היו"ר משה גפני:>
תודה רבה. בני? 
<בנימין למקין:>
אין לי מה להוסיף. 

<היו"ר משה גפני:>
ניהול תקין?

<בנימין למקין:>
כן, כן, יש להם אישור.
<היו"ר משה גפני:>
מי בעד אישור סעיף 61? מי נגד? מי נמנע? 

הצבעה

בעד – רוב
נגד – מיעוט
אישור מוסדות ציבור לעניין סעיף 61 לחוק מיסוי מקרקעין (רשימה שסימנה 11-1146-17), נתקבל.

<היו"ר משה גפני:>
הסעיף אושר.
רבותי, ארז, אני מודה לך. בני, אני מודה לך.
<הישיבה ננעלה בשעה 09:48.>
הכנסת
יושב-ראש ועדת הכספים

סימוכין: 04697217 

בס"ד, ירושלים, ‏‏‏‏ב' טבת תשע"ח
‏‏‏‏20 דצמבר 2017
לכבוד
מר משה אשר

מנהל רשות המסים

משרד האוצר
ירושלים

הנדון: 1. אישור מוסדות ציבור לעניין סעיף 46 לפקודת מס הכנסה 


         
2. אישור מוסדות ציבור לעניין סעיף 61 לחוק מיסוי מקרקעין
מכתבך מיום ט"ו בכסלו תשע"ח (3 בדצמבר 2017) רשימה מס': 11-1146-17

מכתבך מיום ט"ו בכסלו תשע"ח (3 בדצמבר 2017) רשימה מס': 11-1142-17

הנני מתכבד להודיעך כי ועדת הכספים, בישיבתה היום, החליטה לאשר את העמותות הבאות: 
1. לפי סעיף 46 לפקודת מס הכנסה:
	1. 
	אפיקי גולן
	580311405

	2. 
	אריק- עמותת אריאל שרון למנהיגות
	580598746

	3. 
	עמותת השחמט אשקלון
	580375111

	4. 
	הקרן למצוינות אולימפית בישראל בע"מ
	514918143

	5. 
	מכבי בני טבריה
	580549186

	6. 
	האגודה למען הזקן באזורי העמקים בישראל
	580007219

	7. 
	העמותה לפיקוח וניהול המרכז הסיעודי שלומי
	580441830

	8. 
	חוג ההורים- פורום המשפחות: משפחות השכולות למען שלום, פיוס וסובלנות
	580328995

	9. 
	ארגון אסירי הנאצים לשעבר ודורות ההמשך
	580416147

	10. 
	לב בגליל 2050
	580603405

	11. 
	בקהילה- שילוב אנשים עם אוטיזם בחברה
	580572154

	12. 
	סביונים- סיוע לכל אדם בכל עת
	580604429

	13. 
	בית התיאוטרון 
	580547735

	14. 
	ישיבת אורות משה ראש העין - אושר לשנה
	580563823

	15. 
	יחד כולנו יחד - אושר לשנה
	580490910

	16. 
	רשת מוסדות בקריות הדתיות בישראל 
	580242568

	17. 
	מרכז תורני חסד ואמת לאברהם ע"ש אברהם בן יוסף ז"ל 
	580264067

	18. 
	חסדי רבקה ואליהו
	580586980

	19. 
	טק בריבוע בע"מ - אושר לשנה
	515328904

	20. 
	מקום - מרחב, קידום ומימוש 
	580562775

	21. 
	ידידי עז 
	580536761

	22. 
	בית מדרש אברכים - רמות א' ירושלים 
	580600559

	23. 
	מדרשת קדמת ירושלים שעל-יד עטרת כהנים
	580066686

	24. 
	קידום בית הכנסת עץ חיים והאדרתה בקרית אתא 
	580218139

	25. 
	נועם - נוער מתגבר 
	580499242

	26. 
	עמותת ותיקי וידידי גולני - אושר לשנה
	580077139

	27. 
	ידידי נאוה 
	580403921

	28. 
	זכרם לא ימוש מליבנו - אושר לשנה
	580624492

	29. 
	עמותת דנור 
	580521037

	30. 
	בני הישיבות ביתר עילית 
	580396935

	31. 
	אוהב עורב - אושר לשנה
	580629798

	32. 
	אינג'אז - מרכז מקצועי לקידום הרשויות המקומיות הערביות 
	580500544

	33. 
	תמיד - האגודה לתסמונת מיאלודיספלסטית 
	580584431

	34. 
	בית סנדלר
	580565950

	35. 
	סולם לעתיד
	580565836

	36. 
	מכורים לחיים - אושר לשנה
	580617082

	37. 
	כתר שם טוב - ישיבה, כולל אברכים והוצאה לאור של פרסומים תורניים
	580254142

	38. 
	רשת כוללים ומוסדות תורה בן מלך
	580529725

	39. 
	התאחדות בעלי מלאכה עפולה
	580341691

	40. 
	הקרן למורשת הר הבית והמקדש
	580575785

	41. 
	בית חב"ד בנימינה שע"י צעירי אגודת חב"ד
	580131464

	42. 
	עזרת רבנו פנחס מקאריץ
	580444701

	43. 
	ישיבת עמלי תורה
	580010544

	44. 
	גמ"ח חסדי שרה - פסגת זאב
	580456374

	45. 
	מוסדות תורה וחסד זכרון יעקב
	580531481

	46. 
	שבת אחים - פסגת זאב ירושלים - אושר לשנה
	580615979

	47. 
	בית כנסת ע"ש מ"ג הקדושים
	580071355

	48. 
	זכור ליצחק בית שמש - אושר לשנה
	580627412

	49. 
	אח ורע - באר שבע
	580434447

	50. 
	בית כנסת פאר ירושלים רח' גורדון 1 חיפה
	580569044

	51. 
	חברת אהבת ישראל חיפה
	580021707

	52. 
	עמותת צור ישראל - מושב עזריאל
	580463883

	53. 
	תפארת בית יחזקאל - הקהילה הכלל חסידית - אושר לשנה
	580606689

	54. 
	קול יעקב ונחמת רחל
	580561850

	55. 
	בית כנסת תפלה לדוד ע"ש צבי דוד מנדס פרנס
	580070936

	56. 
	חסדי עמי - אושר לשנה
	580636694

	57. 
	אבית"ר  - ארגון בני תורה, רוממה
	580291631

	58. 
	אחוזת יעקב(ע"ש ר' יעקב גרינברג ז"ל ) בגן יבנה
	580067734

	59. 
	אי.אם.די.אר - ישראל
	580303659

	60. 
	בית הכנסת המרכזי נווה יעקב ירושלים - אושר לשנה
	580510212

	61. 
	בית חב"ד גבעת שמואל שע"י צעירי אגודת חב"ד
	580194306

	62. 
	בית הכנסת האורן - תל מונד
	580384501

	63. 
	בית כנסת ובית מדרש אור החיים - שוהם
	580448637

	64. 
	בית כנסת חב"ד פיסגת זאב ירושלים - אושר לשנה
	580201242

	65. 
	בית כנסת נוף הרים עלי - אושר לשנה
	580612570

	66. 
	בית כנסת עדות המזרח בית הכרם, ירושלים - אושר לשנה
	580599801

	67. 
	יחי ראובן - מרכזים קהילתיים
	580592814

	68. 
	כנישתא חדא  אלעד
	580584605

	69. 
	מגרשי כדור בסיס בבית שמש
	580421550

	70. 
	מי הבאר בארץ הקודש - אושר לשנה
	580622173

	71. 
	מנין צעירים אור יעקב גבעת שמואל
	580031151

	72. 
	בית כנסת ובית מדרש "מרכז אברהם" ע"ש הרב אברהם פרינס זצ"ל
	580336519

	73. 
	מרכז ליבי - לפני שיהיה מאוחר
	580601748

	74. 
	עמותת תושבי כפר סבא הצעירה
	580468213

	75. 
	מרכז קהילתי רוחני יוסף תהילות - יבנה
	580582518

	76. 
	תור בוקס
	580511202

	77. 
	תע"ג - תורה עבודה גמילות חסדים - אושר לשנה
	580586691

	78. 
	הפורום לדיפלומטיה ציבורית ישראלית
	580597516

	79. 
	מקום לאומנות בקרית המלאכה 
	580593861

	80. 
	ברית עולם – המרכז העולמי לבני נח
	580537744


2. לפי סעיף 61 לחוק מיסוי מקרקעין:
	1. 
	דרך אמונה בחרתי
	580308609


   בכבוד רב,

     חה"כ משה גפני

העתק: מר ארז אורעד, מנהל תחום בכיר מוסדות ציבור ומלכ"רים, רשות המסים בישראל

